[{"text_idx": "#000002", "text": "Psu\u0308hhedeelne unena\u0308gu vo\u0303i karm to\u0303epeegel?"}, {"text_idx": "#000004", "text": "Olga Privis joonistab na\u0308itlejate abiga liikuvaid pilte"}, {"text_idx": "#000005", "text": "Kaja Kannu vestlus koreograaf Olga Privisega"}, {"text_idx": "#000006", "text": "Tants ei ole ru\u0308tm vo\u0303i lugemine: 1, 2, 3... \u2014 see on muusika"}, {"text_idx": "#000007", "text": "Heili Einasto vestlus Viesturs Jansonsiga"}, {"text_idx": "#000008", "text": "Hille Karmi vestlus Madis Kolgiga"}, {"text_idx": "#000011", "text": "Bologna filmifestival \u201eIl Cinema Ritrovato\u201d"}, {"text_idx": "#000014", "text": "\u201eKes see Ju\u0308ri Rumm on\u201d?"}, {"text_idx": "#000015", "text": "Filmipa\u0308randi digitaalsest restaureerimisest filmi \u201eJu\u0308ri Rumm\u201d (1929) na\u0308itel"}, {"text_idx": "#000019", "text": "Peatselt, u\u0308hel ilusal su\u0308gispa\u0308eval esilinastub Rainer Sarneti film \u201eNa\u0308htamatu vo\u0303itlus\u201d, mille kunstnik on Jaagup Roomet. Kuigi sellest filmist on veel vara ra\u0308a\u0308kida, jagub Jaagupil mo\u0303tteid filmikunstnikuna to\u0308o\u0308tamise ilust ja valust ko\u0303ige seni tehtu taustal, millest \u201eO2\u201d, \u201eTo\u0303de ja o\u0303igus\u201d, \u201eSeltsimees laps\u201d, \u201ePolaarpoiss\u201d, \u201eVehkleja\u201d, \u201eFree Range\u201d ja \u201eIdioot\u201d on vaid mo\u0303ned na\u0308ited."}, {"text_idx": "#000022", "text": "Filmikunstniku to\u0308o\u0308 ongi u\u0308htpidi va\u0308ga loominguline, kuid teisalt halastamatult praktiline. See eeldab vo\u0303imekust oma loomingut teostada. Teisiso\u0303nu, u\u0308hel hetkel peab olema suuteline teostama reaalsuses ko\u0303ike seda, mida on eelto\u0308o\u0308na loominguliselt mo\u0303eldud. Ja seda tuleb teha avatud silmadega. Kuigi ei saa salata, et on ka pa\u0308evi, mil olen a\u0308rganud hirmuhigiga, teades, et kuidagi tuleb need kastanid nu\u0308u\u0308d tulest va\u0308lja tuua. Need pa\u0308evad lo\u0303pevad a\u0308ratundmisega, et asjadel on komme kuidagi ikka laabuda."}, {"text_idx": "#000023", "text": "Milline filmitegemise faas pakub sulle suurimat naudingut, kas see, kus a\u0308rkad hirmuhigiga, vo\u0303i see, mis kulgeb rahulikumalt?"}, {"text_idx": "#000024", "text": "Ko\u0303ige mo\u0303nusam ja huvitavam on see hetk, kui olen ka\u0308tte saanud hea stsenaariumi ja ees laiub veel ta\u0308ielik vabadus. Miski ei piira ja praktilised mured veel ei ilmuta end. Aeg, mil on vo\u0303imalik lihtsalt mo\u0303elda ja tajuda, kuidas see lugu hakkab visioonina arenema. Sellele ja\u0308rgnevad faasid, mil tuleb reaalsusega maadelda iseenda kindlameelsuse jo\u0303ul, et ko\u0303ik mo\u0303eldu ka tehtud saaks."}, {"text_idx": "#000029", "text": "Kui tihti o\u0303nnestub sul filme vaadates oma professionaalne silm kinni pigistada? Mitte hinnata seda, kas loodud maailmas asjad ka va\u0308lja kannavad, vaid lihtsalt filmikunsti lummusesse viskuda?"}, {"text_idx": "#000030", "text": "Mo\u0303ne va\u0308ga hea filmi puhul o\u0303nnestub, kuid seda juhtub harva. (Mo\u0303lemad naeravad.) Kui mul on to\u0308o\u0308protsess pooleli, pu\u0308u\u0308an teadlikult teisi filme mitte vaadata. Tunnen, et see vo\u0303ib hakata mind alateadlikult mo\u0303jutama ja suunama. Tekib ja\u0308ljendamise oht, mille tulemuseks on koopia koopiast. Samas on maailm nii lai ja ta\u0308is va\u0308ga erinevaid inspiratsiooniallikaid. Mingil hetkel, na\u0308iteks o\u0303ppimise faasis on kopeerimine muidugi o\u0303igustatud. Mulle isiklikult pakub huvi 19. sajandi akadeemikute meetod alustada o\u0303pinguid kopeerimisega. Kopeerimise ka\u0308igus o\u0303pitakse tehnika nii selgeks, et materialist hakkab jo\u0303ud u\u0308le ka\u0308ima ja seela\u0308bi muutub vo\u0303imalikuks ka vabadus."}, {"text_idx": "#000031", "text": "Millistes jo\u0303esa\u0308ngides voolab sinu enda inspiratsioon, see, mis aitab teiste filmide mo\u0303jusid va\u0308ltida?"}, {"text_idx": "#000032", "text": "Ma vaatan ikka va\u0308ga palju ajas tagasi. Film on alles niivo\u0303rd noor kunst ja selle taustal inspireerib ko\u0303ik see, millele ta tugineb: kirjandus, maalikunst, arhitektuur, muusika ja muidugi ka inimloomus. Sealt see ko\u0303ik tulebki. Tunnen, et film alles katsetab ja otsib oma kohta maailmas."}, {"text_idx": "#000034", "text": "Vaat sellele ku\u0308simusele ei ole lihtsat vastust. Filmikunstniku puhul vo\u0303ib tema ko\u0303ige esimene film olla va\u0308ga hea, aga hiljem ei pruugi sealt enam midagi tulla. See, et sa oled hea to\u0308o\u0308ga hakkama saanud, ei garanteeri ilmtingimata ja\u0308rgmisi o\u0303nnestumisi."}, {"text_idx": "#000035", "text": "Vo\u0303tete, maneeride ja konstruktsioonide a\u0308rao\u0303ppimine tagab heal juhul keskpa\u0308rase taseme, filmi, mis on vaadatav, kui ei ole suuri pretensioone. Keskpa\u0308rasusest heale tasemele ku\u0308u\u0308ndida on aga omaette va\u0308ljakutse."}, {"text_idx": "#000039", "text": "Tegelikult so\u0303ltub ko\u0303ik vaid u\u0308hest tegurist. Olen viimasel ajal aru saanud, et u\u0308ksko\u0303ik kui head to\u0308o\u0308d operaator ja filmikunstnik visuaalse poolega ka ei tee, ei pa\u0308a\u0308sta see midagi, kui lugu ise ei ole huvitav. Filmi su\u0308z\u030cee peab ko\u0303netama ja pakkuma seda miskit, mis paneb suhestuma ja sisse elama. Kui lugu ei ko\u0303neta sind ennast filmitegijana, siis suure to\u0303ena\u0308osusega ei ko\u0303neta see ka teisi. Sellisel juhul ei aita ka ko\u0303ikvo\u0303imalike raskuste u\u0308letamine ja neist tegemistest ei su\u0308nni lo\u0303puks midagi."}, {"text_idx": "#000040", "text": "Milline filmiatmosfa\u0308a\u0308r peaks u\u0308mbritsema lugu, nii et see ko\u0303netaks?"}, {"text_idx": "#000041", "text": "Filmis me jutustame lugu pildi ja heliga, nii lihtne see ongi. Ha\u0308sti tehtud film suudab puudutada ja tekitada nii- vo\u0303i teistsugust emotsiooni, anda asjadele va\u0308rske pilk vo\u0303i tekitada isiklik suhe. Niisiis on minu jaoks hea atmosfa\u0308a\u0308r selline, millesse on pandud midagi isiklikku, milles on tunda loojat. Olgu tegu millise tunnetusega tahes, selles peab tajuma inimese kohalolu, kellel on mingi oma vaatenurk. Mind ko\u0303netab la\u0308bitunnetatud atmosfa\u0308a\u0308r, mis on loodud isikliku pilgu la\u0308bi. Kui taban a\u0308ra pealiskaudsuse, ei haara atmosfa\u0308a\u0308r mind kaasa, hoolimata sellest, kui uhkelt see on tehtud."}, {"text_idx": "#000042", "text": "Isikliku ja kogemusliku tajuva\u0308lja juured asuvad aistingute maailmas. Kui oluline on seda aistingulisust sa\u0308ilitada?"}, {"text_idx": "#000043", "text": "Arvan, et aistinguline osa lu\u0308litub minu to\u0308o\u0308sse alateadlikult. To\u0308o\u0308le hakates matab reaalsus mu enda alla ja aistingulisuse tasandit teadlikult sa\u0308ilitada on omaette kunst. Aga kindlasti on aistingulisusel nii filmikunstis kui ka elus ta\u0308ita va\u0308ga oluline osa. Teisiso\u0303nu, film on kontsentreeritud ma\u0308ng elust. See on elu u\u0308ks osa ja mo\u0303testamise vahend."}, {"text_idx": "#000047", "text": "Kuidas on sinu hinnangul eesti filmikunstis lood kulunud maneeridega? Vo\u0303i varjutab seda vo\u0303idukalt originaalsus?"}, {"text_idx": "#000048", "text": "Originaalsust on, kuid samamoodi ka arenguruumi. U\u0308tleme nii, et olukord ei ole lootusetu. Seda enam, et tegijaid on juurde tulnud."}, {"text_idx": "#000049", "text": "Millisest hetkest hakkab filmikeskkond elama? Millal tekib see a\u0308ratundmine?"}, {"text_idx": "#000050", "text": "Minu u\u0308ks lemmikhetki on see, kui filmile loodud keskkond on o\u0303htuks vo\u0303i o\u0308o\u0308seks valmis, kuid vo\u0303ttegrupp ko\u0303igi oma asjadega pole veel kohale jo\u0303udnud. See on maagiline hetk, mil filmikeskkond hakkab iseenesest u\u0308u\u0308rikeseks ajaks elama. Ja sureb siis, kui varahommikul saabub u\u0308leja\u0308a\u0308nud vo\u0303ttemeeskond oma jopede, kohvrite ja toidukastidega. O\u0303nnestumise korral a\u0308rkab seesama keskkond kinolinal uuesti ellu. Elab kaks korda."}, {"text_idx": "#000052", "text": "Kas sa eelistad luua seda keskkonda kindlas vo\u0303ttepaigas vo\u0303i ehitada nullist u\u0308les filmipaviljonis?"}, {"text_idx": "#000053", "text": "Filmipaviljon on must kast, kus ko\u0303ik on vo\u0303imalik, aga sel juhul tuleb endast palju rohkem anda, et paigas, millel ei ole mingisugust olemust, tekiks kohatunnetus. See tuleb mul koos meeskonnaga luua."}, {"text_idx": "#000054", "text": "Vo\u0303ttepaikadel on tihtipeale oma vaim sees, mis jo\u0303uab ka filmi. Samas on see alati ka piirav. See ei ole ilmtingimata halb, sest va\u0308lised piiravad tegurid sunnivad kasutama loomingulisi radu ja na\u0308itavad nurki, mis ja\u0308a\u0308vad muidu sageli ma\u0308rkamatuks. Mulle meenub, kuidas Aime Unt tavatses o\u0308elda: \u201eAusta juhust!\u201d Filmikunstnikuks olemise ja u\u0308ldisemalt loomingu puhul on oluline liikuda selles protsessis ilma silmaklappideta. Kui na\u0308ed, et juhus pakub kuskil ootamatult midagi paremat, siis kasuta see a\u0308ra."}, {"text_idx": "#000056", "text": "Sa oled teinud palju ajastufilme, millega ka\u0308ib kaasas eksimise vo\u0303imalus. Kui palju see hirmutab vo\u0303i unetunde ro\u0308o\u0308vib?"}, {"text_idx": "#000063", "text": "Just, selles pildis peegelduvad ko\u0303ik eelnevad ajastud. Milline oli see esimene Eesti Vabariik? Loed raamatuid, la\u0308hed ja kuulad inimesi. Vastuseks saad ta\u0308iesti erinevad, kogemustele tuginevad pildid. Lo\u0303puks on see tunnetuse ku\u0308simus, milliseid valikuid teha ja millist meeleolu luua. Samasugune valikute ku\u0308simus kerkib ka meie kaasaega kujutavate filmide puhul."}, {"text_idx": "#000064", "text": "Kuidas tagada, et see visioon mingist ajastust kogu selles meeskonnato\u0308o\u0308s ja reaalsusega maadeldes, ko\u0303igi kohvrite ja toidukastide vahel to\u0303lkes kaduma ei la\u0308heks?"}, {"text_idx": "#000068", "text": "Kindlasti kommunikatsioon, kuigi suhtlemine on minu no\u0303rk lu\u0308li. Eks esmase rohu valik so\u0303ltu paljuski ka teistest inimestest. Aga kui on mo\u0308o\u0308dara\u0308a\u0308kimised, siis tuleb need lahendada. Film on kollektiivne looming, kus ko\u0303ik meeskonnaliikmed on loo teenistuses. Kui ma tahaksin teha ta\u0308iesti oma asja, siis ma ei teeks filmi. Tuleb olla looga kaasas, tuleb aru saada, mida teistel on vaja ja miks. Selles mo\u0303ttes on filmitegemine olukord, kus mitu kokka peavad u\u0308hes ko\u0308o\u0308gis hakkama saama."}, {"text_idx": "#000069", "text": "U\u0308ldjuhul hakkab asi logisema siis, kui midagi oli ma\u0308da juba enne vo\u0303ttesse minekut. Midagi, millest ei olnud ra\u0308a\u0308gitud, aru saadud vo\u0303i millesse ko\u0303ik osapooled polnud su\u0308venenud. Ja kui siin kommunikatsioon enam ei toimi, siis ei olegi olukorrale mingit rohtu."}, {"text_idx": "#000072", "text": "Selliseid variante on. Varasema koosto\u0308o\u0308 puhul ei pea ko\u0303ike seda tu\u0308hja juttu enam otsast peale ra\u0308a\u0308kima, sest sa juba tead, kuidas rez\u030cisso\u0308o\u0308ri mo\u0303ttemaailm to\u0308o\u0308tab. Uue inimesega tuleb aga alguses otsapidi kompama hakata, et mo\u0303ista, kuidas ta mo\u0303tleb. See vo\u0303ib ku\u0308ll olla huvitav, aga ma eelistan siiski, et seda protsessi ei peaks iga kord uuesti la\u0308bi tegema."}, {"text_idx": "#000073", "text": "Rez\u030cisso\u0308o\u0308ride tase ja vo\u0303imekus visuaalselt asju ette kujutada erineb va\u0308ga. Erinevad na\u0308gemused tuleb aga so\u0303bralikult selgeks vaielda. Oluline roll on oskusel oma seisukohti po\u0303hjendada. Filmikunstniku to\u0308o\u0308 on oma olemuselt sisuline ja selle o\u0303nnestumiseks peab tekkima rez\u030cisso\u0308o\u0308riga klapp ja u\u0308hine hingamine."}, {"text_idx": "#000077", "text": "Filmikunstnikud ei ole u\u0308ldiselt eriti praktilised inimesed. Aga see to\u0308o\u0308 eeldab, et sa suudad olla kahe jalaga maa peal ja samal ajal ka lendu to\u0303usta. Seal on selline sisemine lo\u0303hestatus, olla sedasi maa ja taeva vahel, pidev vo\u0303itlus, kumb pool peale ja\u0308a\u0308b. Tuleb osata saavutada tasakaal."}, {"text_idx": "#000078", "text": "Tasakaalu leidmine ei ole raske, kui sa ei la\u0308htu u\u0308ksnes praktilistest asjadest. Ko\u0303ik on vo\u0303imalik, kui ei hakka ennast tsenseerima mo\u0303tetega, et millegi tegemine on va\u0308ga keeruline. Sellest sisemisest vastuseisust tuleb u\u0308le olla, lasta tulla sellel, mis tiivustab loomigut, ja lo\u0303puks asi ka ellu viia."}, {"text_idx": "#000080", "text": "Oled oma elus teinud palju suure produktsiooniga filme, \u201eTo\u0303est ja o\u0303igusest\u201d kuni \u201eNovembrini\u201d. Mis on sul aidanud vo\u0303tteperioodil sellist tasakaalu leida, et kaks jalga ikka kindlalt maas oleksid?"}, {"text_idx": "#000088", "text": "Mo\u0303nikord la\u0308hevad asjad vett vedama, magada ei saa, su\u0308u\u0308a saab siis, kui antakse... Mis on see, mis tekitab pa\u0308rast projekti lo\u0303ppemist taas tunde, et tahaks veel? Mis tekitab sinus sisemist po\u0303lemist?"}, {"text_idx": "#000089", "text": "Ju\u0308ri Sillart u\u0308tles kunagi toredasti, et iga kunstnik tahab olla jumalus vo\u0303i omamoodi alamjumal ning luua oma va\u0308ikest maailma. Ilmselt sealt hargnebki see sisemine sund, mille eest nii kergelt ei pa\u0308a\u0308se. Teinekord va\u0308ga ei tahagi uuesti ja\u0308lle pihta hakata, aga sees na\u0308pistab tunne, et selle peab a\u0308ra tegema."}, {"text_idx": "#000090", "text": "Millised hetked filmikunstnikuna on pannud sind tundma, et oled saavutatu u\u0308le uhke?"}, {"text_idx": "#000093", "text": "Mida oleks eesti filmikunstil praegustel aegadel ha\u0308dasti vaja?"}, {"text_idx": "#000096", "text": "Kas Sarneti \u201eNa\u0308htamatu vo\u0303itluse\u201d tegemisel sai kogeda va\u0308rskust ja eksperimenteerivat filmitegemist?"}]